b'\n_START_ARTICLE_\nNeubrandenburg\n_START_SECTION_\nHistoria\n_START_PARAGRAPH_\nNeubrandenburgin perusti 4. tammikuuta 1248 Brandenburgin rajakreivi Johann I. Vuonna 1292 kaupungista ja sen ymp\xc3\xa4rist\xc3\xb6st\xc3\xa4 tuli osa Mecklenburgia. Kaupunki oli kukoistava kauppakaupunki kolmikymmenvuotiseen sotaan (1618\xe2\x80\x931648) saakka. Sodassa Ruotsin kuninkaan Kustaa II Aadolfin joukot valloittivat kaupungin. Vuonna 1631 Saksan katolisten ruhtinaiden liitto Katolinen liiga valloitti kaupungin takaisin saksalaisille._NEWLINE_Toisessa maailmansodassa kaupungin l\xc3\xa4heisyydess\xc3\xa4 sijaitsi Stalag II-A:n vankileiri. Vuonna 1945, muutama p\xc3\xa4iv\xc3\xa4 ennen sodan loppua, suuri tulipalo tuhosi noin kahdeksankymment\xc3\xa4 prosenttia kaupungin rakennuskannasta. My\xc3\xb6hemmin useimmat historiallisesti arvokkaat rakennukset on j\xc3\xa4lleenrakennettu.'